**Zagyvaszántó Községi Önkormányzat Képviselő-testületének**

**19/2015.(XI.27.) önkormányzati rendelete**

**a helyi adókról**

Zagyvaszántó Községi Önkormányzat Képviselő-testületea helyi adókról szóló 1990. évi C. törvény 1.§ (1) bekezdésében kapott felhatalmazás alapján, az Alaptörvény 32. cikk (1) bekezdés h) pontjában, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 13. pontjában meghatározott feladatkörében eljárva a következőket rendeli el:

**1.§** Zagyvaszántó Községi Önkormányzat Képviselő-testülete határozatlan időre az alábbi adónemeket vezeti be:

a) magánszemélyek kommunális adója,

b) telekadó,

c) helyi iparűzési adó,

d) idegenforgalmi adó.

**2.§ (1)** A magánszemélyek kommunális adójának mértéke adótárgyanként: 10.000 Ft/év

**(2)** A magánszemélyek kommunális adója alól mentes a külterületen található adótárgy.

**3.§ (1)** A telekadó mértéke: 50 Ft / m2

**(2)** A telekadó megfizetése alól mentesül a magánszemély adóalany.

**(3)** A telekadó alól mentes a külterületen található adótárgy.

**4.§ (1)** A helyi iparűzési adó esetében az adó mértéke az állandó jelleggel végzett iparűzési tevékenység esetén az adóalap 0,8 %-a.

**(2)** Ideiglenes jelleggel végzett iparűzési tevékenység esetén a helyi adókról szóló 1990. évi C. törvény (a továbbiakban: Htv.) 37.§ (2) bekezdés szerinti tevékenység végzése után naptári naponként 5000 forint.

**(3)** A háziorvos, védőnő vállalkozó mentes a helyi iparűzési adó alól, amennyiben megfelel a Htv-ben meghatározott feltételeknek. A háziorvos, védőnő vállalkozónak a feltételeknek való megfelelését a helyi iparűzési adóra vonatkozó határidők betartásával kell igazolnia.

**5.§** Az idegenforgalmi adó mértéke személyenként és vendégéjszakánként 120 Ft.

**6.§** (1) Ez a rendelet 2016. január 1-jén lép hatályba.

(2) 2015. december 31-én hatályát veszti a Zagyvaszántói Önkormányzat helyi iparűzési adóról szóló 11/2003. (XII.16.) rendelete; a Zagyvaszántói Önkormányzat telekadóról szóló 12/2003. (XII.16.) rendelete; a Zagyvaszántói Önkormányzat idegenforgalmi adóról szóló 13/2003. (XII.16.) rendelete; és a Zagyvaszántói Önkormányzat magánszemélyek kommunális adójáról szóló 17/2006. (XII.14.) rendelete.

Fekete László dr. Kórós Tímea

Polgármester Jegyző

A rendelet kihirdetve:

Zagyvaszántó, 2015. november 27.

..........................................

 dr. Kórós Tímea

 jegyző